Birmingamo tarptautinis oro uostas
Birmingamo tarptautinis oro uostas (angl. Birmingham International Airport) – tarptautinis oro uostas JK, Anglijoje, Vest Midlandse, šalia Solihalo miesto, 10,2 km į pietryčius nuo Birmingamo centro. Tai šeštas pagal apyvartą oro uostas JK, nusileidžiantis tik Londono ir Mančesterio oro uostams. 2007 m. uosto apyvarta siekė virš 9,2 mln. keleivių. Oro uostą aptarnauja Birmingham International geležinkelio stotis. Oro uostas įkurtas 1939 m.